
KLASA: 
URBROJ: 
Karlovac, 
NACRT 
Na temelju članka 77. stavka 2. Zakona o lovstvu („Narodne novine“ broj 99/18, 32/19, 32/20 i 127/24) i članka 47. Statuta Karlovačke županije („Glasnik Karlovačke županije“ broj: 29/23), županica Karlovačke županije donosi 
	
PLAN MJERA ZA SPRJEČAVANJE ŠTETA OD DIVLJAČI 
NA PODRUČJU KARLOVAČKE ŽUPANIJE ZA LOVNU GODINU 2025./2026. 


	[bookmark: _Hlk187913992]I. UVODNE ODREDBE



U skladu sa Zakonom o lovstvu, ovim Planom mjera za sprječavanje šteta od divljači na području Karlovačke županije za lovnu godinu 2025./2026. (dalje u tekstu: Plan mjera) utvrđuju se vrste šteta, dužnosti oštećenika, mjere, poduzimanje radnji I ovlasti županice u cilju sprečavanja nastanka šteta od divljači u lovištima.

	II. LOVIŠTA NA PODRUČJU KARLOVAČKE ŽUPANIJE



Lovišta obuhvaćena ovim Planom mjera na području Karlovačke županije su:

	R. br.
	Zajednička lovišta
	Površina u ha

	1.
	IV/101 „Ozalj“
	4934

	2.
	IV/102 „Jaškovo“
	4974

	3.
	IV/103 „Ribnik“
	4484

	4.
	IV/104 „Žakanje“
	3872

	5.
	IV/105 „Vivodina“
	3187

	6.
	IV/106 „Vrhovac“
	1672

	7.
	IV/107 „Draganići“
	1856

	8.
	IV/108 „Brusnik“
	1608

	9.
	IV/109 „Pokuplje“
	2757

	10.
	IV/110 „Dubovac“
	5239

	11.
	IV/111 „Orlovac“
	1930

	12.
	IV/112 „Rečica“
	3446

	13.
	IV/113 „Šišljavić“
	1952

	14.
	IV/114 „Karlovac“
	5509

	15.
	IV/115 „Skakavac“
	5954

	16.
	IV/116 „Banski Kovačevac“
	6392

	17.
	IV/117 „Tušilović“
	5003

	18.
	IV/118 „Skrad“
	3580

	19.
	IV/119 „Krnjak“
	6755

	20.
	IV/120 „Netretić“
	5836

	21.
	IV/121 „Prilišće“
	4137

	22.
	IV/122 „Duga Resa“
	3727

	23.
	IV/123 „Družac“
	3567

	24.
	IV/124 „Ravno“
	1393

	25.
	IV/125 „Bosiljevo“
	5523

	26.
	IV/126 „Zvečaj“
	3460

	27.
	IV/127 „Belaj“
	5649

	28.
	IV/128 „Brezetinac“
	4095

	29.
	IV/129 „Generalski Stol“
	3888

	30.
	IV/130 „Bosiljevac“
	3892

	31.
	IV/131 „Perjasica“
	3704

	32.
	IV/132 „Međuvođe“
	4697

	33.
	IV/133 „Zalije“
	5874

	34.
	IV/134 „Veljun“
	2937

	35.
	IV/135 „Drežnica“
	5257

	36.
	IV/136 „Trojvrh“
	3777

	37.
	IV/137  „Janja Gora“
	3011

	38.
	IV/138 „Blagaj“
	3668

	39.
	IV/139 „Glina“
	5148

	40.
	IV/140 „Cvitović“
	5952

	41.
	IV/141 „Slunj“
	6628

	42.
	IV/142 „Primišlje“
	6298

	43.
	IV/143 „Batnoga“
	6112

	44.
	IV/144 „Cetingrad“
	5441

	45.
	IV/145 „Mašvina“
	4976

	46.
	IV/146 „Rakovica“
	3265

	47.
	IV/147 „Nova Kršlja“
	3270

	48.
	IV/148 „Grabovac“
	3411

	49.
	IV/149  „Drežnik Grad“
	3430

	50.
	IV/150 „Kuplensko“
	5943

	51.
	IV/151 „Radatović“
	4277

	52.
	IV/152 „Vojnić“
	7761

	53.
	IV/153 „Ravno-zapad“
	1672

	54.
	IV/154 „Hum“
	1399

	R. br.
	Državna lovišta
	Površina u ha

	1.
	IV/1 „Babina Gora“
	5448

	2.
	IV/3 „Bukovača“
	7432

	3.
	IV/4 „Cetingrad“
	2137

	4.
	IV/5  „Klek“
	6370

	5.
	IV/6  „Krpel“
	4531

	6.
	IV/11  „Velika Kapela“
	5398

	7.
	IV/12 „Veliko Brdo“
	1729

	8.
	IV/15 „Draganići“
	424

	9.
	IV/19  „Mala Javornica“
	5039

	10.
	IV/20 „Crna Draga“
	1823

	11.
	IV/21 „Kremešnica“
	1555

	12.
	IV/23 „Krivi Javor I“
	3627

	R. br.
	Koncesije
	Površina u ha

	1.
	IV/2 „Bršljanovica“
	7961

	2.
	IV/7  „Mala kapela-I“
	8159

	3.
	IV/8  „Perjasička kosa“
	2587

	4.
	IV/9 „Pokupski bazen“
	8852

	5.
	IV/10  „Skradska gora“
	2951

	6.
	IV/14 „Šumbar“
	2153

	7.
	IV/17 „Crni vrh“
	12507

	8.
	IV/18 „Debeli vrh“
	8050

	9.
	IV/22 „Petrova gora“
	14010

	R.br
	Privatno lovište – uzgajalište divljači
	Površina u ha

	1.
	IV/155 „Poloj“
	106

	
	
	

	
	
	

	
	
	




	[bookmark: _Hlk158284091]III. VRSTE ŠTETA U LOVIŠTIMA



Na temelju članka 78. Zakona o lovstvu, vrste šteta u lovištima su:

1. Štete na imovini - štete koju divljač prouzroči svojim djelovanjem tako da smanji vrijednost pokretnina ili nekretnina u vlasništvu fizičkih ili pravnih osoba, a odnosi se na: 

· štete na poljoprivrednim kulturama, 
· štete na domaćim životinjama - računa se šteta koja se odnosi na smanjenje ili potpuni gubitak vrijednosti oštećene ili ubijene domaće životinje, 
· štete na gospodarskim objektima,
· štete na drugim objektima. 

2. Štete prouzročene izvođenjem lova – štete koju su pri provedbi lova prouzročili lovci i lovački psi.

3. Štete na divljači – imovinska i ekološka šteta čiji je uzrok protupravno uništenje, oštećenje ili prisvajanje divljači, njezinih legala i gnijezda ili su prouzročene posredno protupravnim radnjama u prostoru, kojima se mijenjaju ili uništavaju staništa, prirodni prolazi i drugi važni činitelji bitni za opstanak divljači.

4. Štete na lovnogospodarskim i lovnotehničkim objektima – imovinska šteta čiji je uzrok protupravno uništenje, oštećenje ili prisvajanje lovnogospodarskih i lovnotehničkih objekata.


	[bookmark: _Hlk187913467]IV. DUŽNOSTI OŠTEĆENIKA U CILJU SPRJEČAVANJA ŠTETA OD DIVLJAČI U LOVIŠTIMA



Lovoovlaštenik, fizička i pravna osoba kojoj divljač može prouzročiti direktnu imovinsku štetu (dalje u tekstu: oštećenik) dužni su na primjeren način i na svoj trošak poduzimati sve prijeko potrebne mjere, dopuštene radnje i zahvate u svrhu zaštite svoje imovine od nastanka takve štete i radi sprječavanja šteta koju divljač može počiniti ljudima ili imovini. 


	V. MJERE ZA SPRJEČAVANJE ŠTETA OD DIVLJAČI U LOVIŠTIMA 



MJERE za sprječavanje šteta od divljači u lovištu su:

1. smanjivati broj divljači do brojnog stanja koji se može uzgajati u lovištu,
2. osiguravati dovoljno vode i hrane za divljač u lovištu,
3. čuvati usjeve i nasade,
4. izgoniti divljač s ugroženog zemljišta,
5. upotrebljavati mehanička, električna i kemijska zaštitna sredstva, vidljiva i zvučna plašila, elektronske detektore divljači, kao i ostale uobičajene mjere zaštite za određeno područje i vrstu divljači.

DUŽNOSTI LOVOOVLAŠTENIKA u cilju sprječavanje nastanka šteta od divljači u lovištu su:

· odstrjelom održavati brojno stanje divljači prema propisu lovnogospodarske osnove, te stalnim praćenjem populacije svih vrsta divljači kojim gospodari kontrolirati brojnost pojedinih vrsta divljači u lovištu,

· vršiti prihranu i prehranu divljači unutar lovišta u količinama i kakvoći propisanim u lovnogospodarskoj osnovi na za to predviđenim lokacijama, 

· upozoriti vlasnike poljoprivrednih zemljišta unutar lovišta da su dužni na primjeren način i na svoj trošak kao dobar gospodar poduzeti mjere, dopuštene radnje i zahvate u svrhu zaštite svoje imovine od nastanka štete od divljači i to: ograđivanje dobara, ciljano čuvanje dobara i istjerivanje divljači, provedba agrotehničkih mjera, priopćavanje bez odgađanja o započetoj šteti i okolnostima koje mogu utjecati na poduzimanje mjera za sprječavanje šteta te upotrebljavanje mehaničkih, električnih i kemijskih zaštitnih sredstava koja je na zahtjev oštećenika dužan osigurati lovoovlaštenik,

· organizirati izgon divljači s ugroženog zemljišta odmah po dojavi korisnika zemljišta, odnosno po utvrđivanju prisutnosti divljači na poljoprivrednim površinama,

· planirati i vršiti nabavu mehaničkih, električnih i kemijskih sredstava, vidljivih i zvučnih plašila i elektronskih detektora divljači, obavijestiti poljoprivrednike o načinu i vremenu podjele te osigurati dovoljne količine za podjelu istih,

· provoditi propisane biosigurnosne mjere u lovištu.

	VI. PODUZIMANJE RADNJI U CILJU SPRJEČAVANJA ŠTETA OD DIVLJAČI U LOVIŠTIMA



Dopuštene radnje i zahvati u cilju sprečavanja šteta u lovištima su:
· ograđivanje dobara, 
· ciljano čuvanje dobara i istjerivanje divljači, 
· provedba agrotehničkih mjera, 
· priopćavanje bez odgađanja o započetoj šteti i okolnostima koje mogu utjecati na poduzimanje mjera za sprječavanje šteta,
· upotrebljavanje mehaničkih, električnih i kemijskih zaštitnih sredstava koja je na zahtjev oštećenika dužan osigurati lovoovlaštenik.

Oštećenik koji ne poduzima mjere, dopuštene radnje i zahvate te ne dopusti lovoovlašteniku provođenje mjera kojima se sprečava nastanak štete od divljači ili odstrani sredstva za sprečavanje štete, namjerno ošteti ili odstrani objekte koji služe za sprečavanje štete od divljači, nema pravo na naknadu štete koju prouzroči divljač.

	[bookmark: _Hlk158290424]VII. OVLASTI ŽUPANICE ZA PROVEDBU MJERA ZA SPREČAVANE ŠTETA OD DIVLJAČI U LOVIŠTIMA



Za provedbu mjera iz točke IV. ovog Plana mjera, županica je ovlaštena:

· Zabraniti lov pojedine vrste divljači radi zaštite njezina brojnog stanja, zaštite poljoprivrednih usjeva, pojave kemijskog, biološkog ili radiološkog zagađenja. 

· Dopustiti, pravnoj ili fizičkoj osobi (obrtniku) osposobljenoj za lov, provedbu sanitarnog ili redukcijskog odstrela te izlučenje divljači, osim ptica, s površina na kojima ugrožava sigurnost ljudi i imovine ili na kojima prema drugim propisima ne smije obitavati. Dopuštenjem se propisuje i visina odstrela te raspolaganje s odstrijeljenom divljači i njezinim dijelovima. 

· Donijeti rješenje o smanjenju brojnog stanja pojedine vrste divljači, osim ptica, koja ugrožava zdravlje ljudi, stoke, druge divljači, drugih životinjskih vrsta ili čini drugu štetu, ako mjere za sprječavanje šteta od divljači nisu dovoljno uspješne ili ne bi bile gospodarski opravdane. 


	VIII. ROK PRIMJENE I STUPANJE NA SNAGU PLANA MJERA



Ovaj Plan mjera primjenjuje se na lovnu godinu 2025./2026.  a traje od 01. travnja 2025. godine do 31. ožujka 2026. godine.

Ovaj Plan mjera objaviti će se na Internet stranicama Karlovačke županije i u „Glasniku Karlovačke županije“  a stupa na snagu 1. travnja 2025. godine.
 

           ŽUPANICA

  Martina Furdek - Hajdin, dipl.ing.arh.

